b'\n_START_ARTICLE_\nMarko \xc5\xa0vabi\xc4\x8d\n_START_SECTION_\n\xc5\xbdivljenjepis\n_START_PARAGRAPH_\nMarko \xc5\xa0vabi\xc4\x8d je na Filozofski fakulteti v Ljubljani \xc5\xa1tudiral primerjalno knji\xc5\xbeevnost, nato pa postal svoboden knji\xc5\xbeevnik. Bil je \xc4\x8dlan uredni\xc5\xa1tev Tribune in Problemov ter sodelovec skupin OHO in Katalog.\n_START_SECTION_\nLiterarno delo\n_START_PARAGRAPH_\nMarko \xc5\xa0vabi\xc4\x8d se je uveljavil predvsem s kraj\xc5\xa1o prozo. Napisal pa je tudi dramo Odrska pripoved o Mladem junaku in 2 radijski igri. \xc5\xa0vabi\xc4\x8deva besedila so jezikovno in pripovedno izvirna in eksperimentalna. Izhajal je iz modernisti\xc4\x8dne poetike in pri tem uporabil najrazli\xc4\x8dnej\xc5\xa1e izrazne mo\xc5\xbenosti. V njegovih tekstih prevladuje sanjski, fantasti\xc4\x8dni svet, v katerega vdirajo drobci prepoznavne resni\xc4\x8dnosti; zna\xc4\x8dilni so sarkazem, ironija in parodija. Druga\xc4\x8dna od prej omenjenih zna\xc4\x8dilnosti \xc5\xa0vabi\xc4\x8devega pisanja pa je zbirka Ljubavne povesti, ki se po slogu pribli\xc5\xbeuje realisti\xc4\x8dni prozi, dopolnjeni z modernisti\xc4\x8dnimi prijemi. Z njo se \xc5\xa0vabi\xc4\x8d uvr\xc5\xa1\xc4\x8da med za\xc4\x8detnike slovenske postmodernisti\xc4\x8dne proze.'